Առաջարկների հարցման մասնակցի հրահանգ

“ԱրմենՏել” ՓԲԸ համար 3 տարի ժամկետով GPS նավիգատորի միջոցով ավտոտրանսպորտի մոնիթորինգի համակարգի մատակարարի ընտրության ARM-R 017/15 առաջարկների հարցում

**ք. Երևան, 2015**

## 1. ԱՀ առարկան

«ԱրմենՏել» ՓԲԸ (այսուհետ՝ Պատվիրատու) հրավիրում է Ձեր ընկերությանը (այսուհետ՝ Մասնակից) մասնակցել “ԱրմենՏել” ՓԲԸ համար 3 տարի ժամկետով GPS նավիգատորի միջոցով ավտոտրանսպորտի մոնիթորինգի համակարգի մատակարարի ընտրության ARM-R 017/15 առաջարկների հարցմանը (այսուհետ` ԱՀ):

Ստորև ներկայացված է ծառայությունների հակիրճ նկարագիրը՝

* Պատվիրատուի 100 ավտոմեքենաների վրա տեղադրված են Teltonika FM տիպի GPS սարքեր և Մասնակիցը պետք է հաստատի նշված տիպի սարքավորման միջոցով ծառայությունների մատուցման հնարավորությունը կամ սեփական միջոցներով տեղադրի իր GPS սարքերը:
* Պատվիրատուի 110 ավտոմեքենաների վրա Մասնակիցը պետք է սեփական միջոցներով տեղադրի իր կողմից առաջարկվող GPS սարքեր:
* GPS սարքավորումների շահագործման ընթացքում Մասնակիցը պարտավոր է օգտվել Beeline սիմ քարտերից (այն դեպքերում, երբ GPS սարքավորումները աշխատում են սիմ քարտերով)
* Տեղադրված GPS սարքերը հանդիսանալու են ծառայությունների մատակարարի սեփականություն:

Ծառայությունների մանրամասն նկարագիրը ներկայացված է տեխնիկական պահանջներում (**Հավելված 1**): Առաջարկվող ծառայությունները պետք է խստորեն համապատասխանեն տեխնիկական պահանջներին (այսուհետ՝ ՏՊ, **Հավելված 1**):

ԱՀ անցկացման արդյունքում կընտրվի 1 հաղթող և է պահուստային մատակարար:

ԱՀ հաղթողի հետ կարող է կնքվել 3 տարի ժամկետով միանգամյա պայմանագիր (**Հավելված 3** – ձևանմուշ):

## 2. ԱՀ անցկացման կարգը

ԱՀ անցկացման հետ կապված հարցերով Պատվիրատուի կոնտակտային անձը՝

* **Անուն Ազգանուն՝** Լևոն Դեմիրչյան,
* **Պաշտոնը՝** Գնումների և պայմանագրերի մոնիթորինգիմենեջեր,
* **Հասցեն՝**  ք. Երևան, Ազատության 24/1,
* **Էլեկտրոնային փոստ՝** [LDemirchyan@beeline.am](mailto:LDemirchyan@beeline.am),
* **Բջջային՝**(+374) 99 019496

Առաջարկների Հարցումն անցկացվում է 4 փուլով:

**2.1. Փուլ 1՝ Մասնակիցներից առաջարկների հավաքագրում.**

* Պատվիրատուն հրապարակում է ԱՀ մասնակցի հրահանգը (այսուհետ՝ ԱՀՄՀ) [www.beeline.am](http://www.beeline.am) և [www.gnumner.am](http://www.gnumner.am) կայքերում:
* Մասնակիցը ծանոթանում է ԱՀՄՀ-ին, ինչից հետո առաջարկ է պատրաստում և ուղարկում այն Պատվիրատուին:

**2.1.1 Մասնակցի առաջարկի կազմին ներկայացվող պահանջներ**

Առաջարկը պետք է ներառի՝

1. Կոմերցիոն առաջարկ (ձևը ներկայացված է **Հավելված 2**-ում և փոփոխման ենթակա չէ),
2. ԱՀ մասնակցի հարցաթերթիկ (ձևը բերված է **Հավելված 4**-ում և փոփոխման ենթակա չէ),
3. Շահագրգռվածության բացակայության մասին նամակ (ձևը ներկայացված է **Հավելված 6**-ում և փոփոխման ենթակա չէ),
4. Գաղտնի տեղեկատվության չհրապարակման մասին հայտարարագիր (NDA, ձևը ներկայացված է **Հավելված 7**-ում և փոփոխման ենթակա չէ);

Պատվիրատուն իրեն իրավունք է վերապահում չդիտարկել Մասնակցի առաջարկը, եթե ներկայացված փաստաթղթերի կազմը կամ դրանց ձևաչափը չեն համապատասխանում ԱՀՄՀ 2.1.1 բաժնի պահանջներին:

**2.1.2 Առաջարկի կազմի մեջ մտնող փաստաթղթերի բովանդակությանը ներկայացվող պահանջներ**

* Մասնակցի առաջարկը պետք է ներառի **Հավելված 1**-ում նշված ծառայությունների ամբողջ ցանկը:
* Մասնակիցները ներկայացնում են կոմերցիոն առաջարկը՝ նշված ՀՀ դրամով (AMD): Բոլոր գումարները նշվում են **առանց ԱԱՀ:** Կոմերցիոն առաջարկը արտացոլում է ծառայությունների ընդհանուր արժեքը 3 տարվա ընթացքում։
* Կոմերցիոն առաջարկում Մասնակցի կողմից ներկայացվող գները մասնակցի հաղթանակի դեպքում կարող են ամրագրվել պայմանագրում՝ կնքված ԱՀ անցկացման արդյունքներով և չեն կարող բարձրացվել պայմանագրի գործողության ողջ ընթացքում (պայմանագրի ստորագրման պահից 3 տարվա ընթացքում) անգամ տարադրամի փոխարժեքիէական տատանումների դեպքում:
* Պատվիրատուն առաջարկում է վճարման հետևյալ պայմանները.
  + 60 օրացուցային օր հետվճար կատարողական ակտի ստորագրումից հետո;
  + 90 օրացուցային օր հետվճար կատարողական ակտի ստորագրումից հետո;
  + 180 օրացուցային օր հետվճար կատարողական ակտի ստորագրումից հետո.
* Վճարման տարբեր պայմաններով առաջարկները կհամեմատվեն՝ ելնելով Պատվիրատուի ազատ շրջանառու միջոցների եկամտաբերությունից:
* ԱՀ ավարտից հետո Հաղթողը և Պատվիրատուն կարող են համաձայնության գալ վճարման ժամկետի կրճատման դիմաց մատակարարվող ծառայությունների արժեքի նվազեցման մասին, ինչը, սակայն, չի նախատեսում Պատվիրատուի պարտականություն ընդունել Հաղթողի՝ վճարման ժամկետի կրճատման դիմաց մատակարարվող ծառայությունների արժեքի նվազեցման առաջարկը:
* Մասնակցի կողմից կոմերցիոն առաջարկի գործողության ժամկետը պետք է կազմի Մասնակիցներից առաջարկների հավաքագրման ավարտի պահից առնվազն 3 տարի:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ԱՀՄՀ 2.1.2 բաժնում թվարկված պահանջներից գոնե մեկին:

**2.1.3 Առաջարկի կազմի մեջ մտնող փաստաթղթերի բովանդակությանը ներկայացվող պահանջներ**

* Մասնակիցը ներկայացնում է առաջարկն էլեկտրոնային տեսքով:
* Առաջարկը պետք է ներառի հետևյալ ֆայլերը՝

1. [Կոմերցիոն առաջարկ](#КПиТСО)՝ փաստաթղթի սկան արված պատճենը PDF ձևաչափով, ինչպես նաև ֆայլը EXCEL ձևաչափով (ֆայլերի անունները ԿԱ.pdf և ԿԱ.xlsx):
2. Մասնակցի հարցաթերթիկ՝ ֆայլը EXCEL ձևաչափով (ֆայլի անունը Հարցաթերթիկ.xlsx):
3. Շահագրգռվածության բացակայության մասին նամակ՝ փաստաթղթի սկան արված պատճենը PDF ձևաչափով (ֆայլի անունը Շահագրգռվածության բացակայություն.pdf):
4. Գաղտնի տեղեկատվության չհրապարակման մասին հայտարարագիր համապատասխան հավելվածներով՝ փաստաթղթի սկան արված պատճենը PDF ձևաչափով, (ֆայլի անունը NDA.pdf):

* Փաստաթղթերի սկան արված պատճեններին ներկայացվող պահանջներ`
  + Փաստաթղթի բոլոր էջերը գտնվում են PDF ձևաչափի մեկ ֆայլում,
  + Մասնակիցը ներկայացնում է սկան արված պատճենը գունավոր ձևաչափով,
  + Սկան արված պատճենի հստակությունը պետք է ապահովի փաստաթղթի ընթերցանելիությունը,
  + Փաստաթղթի յուրաքանչյուր էջ պետք է ստորագրված լինի Մասնակցի ղեկավարի կամ առաջարկը ներկայացնելու համար լիազորված ներկայացուցչի կողմից և վավերացված լինի Մասնակցի կնիքով (Մասնակցի մոտ կնիքի առկայության դեպքում):
* Մասնակիցը համախմբում է հետևյալ ֆայլերը.

1. ԿԱ.pdf,
2. ԿԱ. xls
3. Հարցաթերթիկ.xls
4. Շահագրգռվածության բացակայություն.pdf,
5. NDA.pdf

RAR ձևաչափի **մեկ** արխիվում (ֆայլի անունը «*Մասնակցի անունը-* GPS»):

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ԱՀՄՀ 2.1.3 բաժնում թվարկված պահանջներից գոնե մեկին:

**2.1.4. Առաջարկների տրամադրման կարգը**

Մասնակիցը տրամադրում է էլեկտրոնային առաջարկը **Հավելված 5**-ով նախատեսված կարգով (Էլեկտրոնային առաջարկների տրամադրման կարգ) **03/09/2015 թ.** ժամը **15:00 (տեղական ժամանակով)** ոչ ուշ ժամկետում:

Առաջարկների բացումը տեղի կունենա **03/09/2015**թ. **ք.Երևան, Ազատության 24/1** հասցեով: Բացման գործընթացին մասնակցել ցանկացող մասնակիցները պետք է տեղեկատվություն տրամադրեն իրենց ներկայացուցչի ԱԱՀ մասին մինչև **02/09/2015**թ.: Տեղեկատվությունն անհրաժեշտ է ուղարկել [**LDemirchyan@beeline.am**](mailto:LDemirchyan@beeline.am) հասցեով մինչև նշված ժամկետը: Բացման օրը մասնակցի ներկայացուցիչը պետք է իր մոտ ունենա անձը հաստատող փաստաթուղթ:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն ուղարկվել է ԱՀՄՀ 2.1.4 բաժնում սահմանված ժամկետից ուշ:

**2.1.5. Հարցեր, հստակեցումներ, առաջարկների հետ կանչում և փոփոխում**

* Մասնակիցների և Պատվիրատուի միջև ողջ հաղորդակցությունն իրականացվում է ԱՀՄՀ 2 բաժնում նշված կոնտակտային անձի հետ էլեկտրոնային նամակագրության միջոցով:
* ԱՀՄՀ տեքստի հետ կապված հարցերը, եթե այդպիսիք առաջանան առաջարկի պատրաստման ընթացքում, ընդունվում են Մասնակիցներից մինչև **27/08/2015 18:00**  (**տեղական ժամանակով**):
* Ստացված հարցերի պատասխանները և հստակեցումները կտրվեն Պատվիրատուի կողմից ոչ ուշ, քան **31/08/2015 18:00** (**տեղական ժամանակով**):
* **03/09/2015 15:00** (**տեղական ժամանակով**) Մասնակցի առաջարկում ցանկացածփոփոխություն, լրացում կամ հստակեցում հնարավոր է Պատվիրատուի հարցումների հիման վրա:
* Մասնակցի կողմից ԱՀՄՀ որևէ բաժինների կամ մասերի միջև տարընթերցումների հայտնաբերման դեպքում Մասնակիցը պարտավոր է անհապաղ ԱՀՄՀ 2 բաժնում նշված կոնտակտային անձից պարզաբանում խնդրել:

**2.2. Փուլ 2՝ Մասնակիցների որակավորումը և կարճ ցուցակի ձևավորումը**

* Երկրորդ փուլում ստացված առաջարկները կգնահատվեն ըստ հետևյալ որակավորման պահանջներին համապատասխանության՝

1. Առաջարկը պետք է համապատասխանի ՏՄՀ 2.1.1-2.1.4 բաժինների բոլոր պահանջներին:
2. Տեխնիկական պահանջներում (**Հավելված 1**) նշված ֆունկցիաներով վերահսկման սեփական պլատֆորմայի առկայություն:
3. Մասնակիցը համաձայն է պայմանագիր կնքել **Հավելվածի 3**-ի ձևով առանց որևէ փոփոխությունների:
4. Մասնակիցը չունի պետական բյուջեի և/կամ այլ պատվիրատուների առջև ժամկետանց պարտք, որը գերազանցում է ակտիվների 50%-ը, նրա նկատմամբ չեն տարվում դատավարություններ՝ կապված նրա անվճարունակության և սնանկության հետ**:**
5. Մասնակիցը չունի ժամկետանց պարտքեր երրորդ անձանց առջև:
6. Չկան Մասնակցի ղեկավար աշխատակիցների կողմից տնտեսական հանցագործությունների կատարման համար չմարված դատվածության փաստեր:
7. Չկան Մասնակցի և Պատվիրատուի միջև գնման գործընթացին նախորդող երեք տարվա ընթացքում ապրանքների/ծառայությունների մատակարարման պայմանագրերից բխող վեճերի վերաբերյալ օրինական ուժի մեջ մտած այնպիսի դատական կամ արբիտրաժային որոշումներ կամ վճիռներ, որոնք վկայում են Մասնակցի կողմից օրենքի, պայմանագրով ստանձնած պարտավորությունների և գործարար շրջանառության սովորույթների կոպիտ խախտման մասին:

Պատվիրատուն իրեն իրավունք է վերապահում թույլ չտալ մասնակցել ԱՀ հաջորդ փուլերին այն Մասնակցին, որի առաջարկը չի համապատասխանում ԱՀՄՀ 2.2 բաժնում թվարկված որակավորման պահանջներից գոնե մեկին:

* Ներկայացնելով կոմերցիոն առաջարկ՝ Մասնակիցը հաստատում է, որ մատուցվող ծառայությունները լիովին համապատասխանում են տեխնիկական պահանջներին (Հավելված 1 – ձևանմուշի).
* Ներկայացնելով առաջարկ՝ ԱՀ մասնակիցները տալիս են իրենց համաձայնությունը ընկերությունների ֆինանսական կայունության ստուգման և «ԱրմենՏել» ՓԲԸ մատակարարի ընտրության ընթացակարգում նշված չափանիշների համաձայն իրենց կողմից պարտավորությունների չկատարման ռիսկերի գնահատման վերաբերյալ:
* Մասնակիցների առաջարկների՝ որակավորման պահանջներին համապատասխանության վերլուծության արդյունքներով Պատվիրատուն ձևավորում է այն Մասնակիցների կարճ ցուցակը, որոնք կհրավիրվեն մասնակցել ԱՀ հաջորդ փուլերին:
* Պատվիրատուն կտեղեկացնի կարճ ցուցակում չընդգրկված մասնակիցներին այն պատճառների մասին, որոնք թույլ չտվեցին Մասնակցին շարունակել իր մասնակցությունը ԱՀ հաջորդ փուլերում:

**2.3 Փուլ 3: Կոմերցիոն առաջարկների բարելավում**

* Տվյալ փուլ կհասնեն կարճ ցուցակում ընդգրկված Մասնակիցները
* Փուլը կանցկացվի էլեկտրոնային աճուրդի ձևաչափով: Էլեկտրոնային աճուրդի դրույք կհանդիսանա 3 տարվա սպասարկման ընդհանուր արժեքը:
* Պատվիրատուն իրեն իրավունք է վերապահում սահմանել կոմերցիոն առաջարկի շեմային արժեք (շեմային դրույքաչափ) էլեկտրոնային աճուրդ մուտք գործելու համար:
* Էլեկտրոնային աճուրդի մասնակցի հրահանգը կուղարկվի կարճ ցուցակում ընդգրկված Մասնակիցներին:
* Այն դեպքում, եթե էլեկտրոնային աճուրդը չկայանա (Մասնակիցներից ոչ մեկը մուտք չգործի աճուրդ կամ Մասնակիցներից ոչ մեկը աճուրդին դրույքաչափեր չկատարի, ինչպես նաև Պատվիրատուի կողմում տեխնիկական խափանումների դեպքում) Պատվիրատուն կարող է անցկացնել կրկնակի էլեկտրոնային աճուրդ նույն կամ այլ պարամետրերով կամ օգտագործել բարելավված առաջարկների հարցման այլ ձևաչափ:
* Էլեկտրոնային աճուրդի մասնակիցները հաստատում են իրենց վերջնական դրույքաչափերը տրամադրելով դրույքաչափին համապատասխան կոմերցիոն առաջարկի սկան պատճենը:

**2.4. Փուլ 4՝ Հաղթողի ընտրությունը և հայտարարումը**

* Պատվիրատուն դասակարգում է փուլի արդյունքներով ստացված բարելավված առաջարկները ըստ «3 տարվա ընթացքում սպասարկման նվազագույն ընդհանուր արժեք» չափանիշի:
* ԱՀ հաղթող կճանաչվի այն Մասնակիցը, որի բարելավված առաջարկին Պատվիրատուն կշնորհի Դաս 1:
* Պահուստային մատակարար կընտրվի այն Մասնակիցը, որի բարելավված առաջարկին կշնորհվի Դաս 2:
* ԱՀ հաղթողի հետ կարող է շրջանակային պայմանագիր կնքվել **Հավելված 3**-ում առաջարկված ձևով:
* Պահուստային մատակարարի հետ կարող է կնքվել պայմանագիր հաղթողի որակազրկման դեպքում:
* Հաղթողները կտեղեկացվեն ընդունված որոշման մասին էլեկտրոնային փոստի միջոցով ԱՀ այս փուլի ավարտից հետո:
* ԱՀ հաղթողի մասին տեղեկատվությունը կհրապարակվի [www.beeline.am](http://www.beeline.am) և [www.gnumner.am](http://www.gnumner.am) ինտերնետային կայքերում:
* Կարճ ցուցակում հայտնված, բայց ԱՀ հաղթողների ցուցակում չընդգրկված բոլոր Մասնակիցները էլեկտրոնային փոստով կտեղեկացվեն այդպիսի որոշման պատճառների մասին ԱՀ այդ փուլի ավարտին:

Պատվիրատուի հաճախորդներ հանդիսացող մասնակիցները, ինչպես նաև այն մասնակիցները, որոնք համաձայն են դառնալ Պատվիրատուի բաժանորդներ, այլ հավասար պայմանների դեպքում կունենան առավելություն:

**3. Պատվիրատուի իրավունքները**

* Պատվիրատուն իրեն իրավունք է վերապահում ընդունել Մասնակցի առաջարկն ամբողջության կամ դրա որևէ մասը:
* Պատվիրատուն իրեն իրավունք է վերապահում մեկնաբանել Մասնակցի առաջարկը՝ ելնելով սեփական շահերի լավագույնս պահպանման տեսանկյունից:
* Պատվիրատուն իրեն իրավունք է վերապահում մերժել Մասնակցի առաջարկը, եթե այն չի ներկայացվել ժամանակին և/կամ եթե չեն պահպանվել սույն տենդերի այլ ձևական պահանջները:
* Պատվիրատուն կարող է տենդերը ճանաչել չկայացած, եթե.

1. Չի ստացվել ոչ մի առաջարկ կամ ստացվել է միայն մեկ առաջարկ:
2. Ներկայացված առաջարկներից ոչ մեկը չի համապատասխանում որակավորման պահանջներին:
3. Ստացված առաջարկներից միայն մեկն է համապատասխանում որակավորման պահանջներին:
4. Այլևս չկա տվյալ գնման անհրաժեշտություն:
5. Ծագել են անհաղթահարելի ուժի հանգամանքներ, որոնք անհնար են դարձնում գնման հետագա իրականացումը:
6. Տեղի է ունեցել շուկայի էական փոփոխություն:
7. Բոլոր ներկայացված կոմերցիոն առաջարկները գերազանցում են գործող շուկայական գները:
8. Անհնար է գնումն իրականացնել համապատասխան դրամական միջոցների բացակայության պատճառով:

**4. Մասնակցի որակազրկումը**

* Որակազրկում է կոչվում Պատվիրատուի նախաձեռնությամբ Մատակարարի հետ գնումների, մատակարարումների ոլորտում ցանկացած փոխհարաբերությունից հրաժարումը` անցկացվող Մատակարարի ընտրության միջոցառումների շրջանակներում (Մատակարարի հեռացումը Ընկերության պոտենցիալ պայմանադիր կողմերի ցուցակից) կամ կնքվելիք/կնքված պայմանագրի շրջանակներում (պայմանագիր չկնքելը/լուծելը):
* Մասնակցի որակազրկումը կրում է միակողմանի բնույթ:
* Մասնակիցը կարող են որակազրկվել հետևյալ չափանիշներից ելնելով.

1. Մասնակցի կողմից աղավաղված, միտումնավոր կեղծ, ոչ ճշգրիտ կամ ոչ ամբողջական տեղեկատվության տրամադրումը՝ *Մատակարարի կողմից մատակարարի ընտրության ընթացքում (կամ պայմանագրի շրջանակներում մատակարարի հետ հետագա աշխատանքի ընթացքում) աղավաղված տեղեկատվության տրամադրում, որն ազդել է Մատակարարի առաջարկի կամ պայմանագրի պայմանների տեխնիկական և/ կամ կոմերցիոն գնահատականի վրա:*
2. *Մասնակիցը չի հաստատում աճուրդում իր վերջնական դրույքաչափը Պատվիրատուին իր վերջնական դրույքաչափի համաձայն ստորագրված և կնիքով հաստատված բարելավված առաջարկի սկան արված պատճենը տրամադրելու միջոցով:*
3. Մատակարարի ընտրության արդյունքում ծագած պարտավորությունների կատարումից հրաժարումը`

* *Անցկացված էլէկտրոնային աճոըրդի կամ բարելավված առաջարկների հարցման արդյունքում հաղթած Մատակարարը նշված ժամկետում չի հաստատում ավելի վաղ արված դրույքաչափերը, կամ հրաժարվում է դրանցից*:
* *Բանակցությունների կամ բարելավված առաջարկների հարցման արդյունքում հաղթած Մատակարարը չի հաստատում ավելի վաղ արված առաջարկները համաձայն հարցման փաստաթղթերի պայմանների, կամ հրաժարվում է դրանցից,*
* *Հաղթած Մատակարարը հրաժարվում է պայմանագիր կնքելուց կամ գնացուցակը համաձայնեցնելուց:*

1. Պայմանագրի պայմանների կամ ձեռքբերման պատվերի չկատարելը՝ *Մատակարարը չի կատարում պայմանագրի կամ ձեռքբերման պատվերի պայմանները՝ ժամկետների, մատակարարման ծավալների կամ պայմանագրի այլ էական պայմանների մասով (մատակարարման ժամկետների խախտում, թերի մատակարարում և այլն):*
2. Խարդախություն/ կաշառելու փորձը՝

*Մատակարարը փորձել է կաշառել կամ այլ կերպ շահագրգռել Պատվիրատուի ցանկացած աշխատակցի, որն անմիջականորեն ազդում է մատակարարի ընտրության վրա (Տենդերային կոմիտեի, Փորձագիտական խմբի անդամի և ցանկացած այլ աշխատակցի)՝ մատակարարի ընտրության անցկացվող միջոցառումների շրջանակներում այլ մասնակիցների առջև առավելությունների ստացման համար:*

1. Էական տեղեկատվության հրապարակում (NDA պայմանների խախտում:)

**5. Այլ**

* Մասնակիցները պետք է ներկայացնեն առաջարկը (բոլոր փաստաթղթերը) հայերեն կամ ռուսերեն լեզուներով:
* ԱՀ հետ կապված բոլոր հարցերը կարգավորվում են ՀՀ օրենսդրությամբ:
* Առաջարկի ներկայացման փաստը համաձայնություն է այն պայմանի հետ, որ բոլոր առաջարկները և Պատվիրատուի կողմից ներկայացված ուղեկցող նյութերը չեն վերադարձվում: Պատվիրատուն չի փոխհատուցում առաջարկի պատրաստման, պրեզենտացիաների, բանակցությունների անցկացման, թեստավորման և այլն հետ կապված Մասնակցի ծախսերը:

1. **Հավելվածներ**

|  |  |
| --- | --- |
| **Հավելված 1՝** Տեխնիկական պահանջներ |  |
| **Հավելված 2՝** Կոմերցիոն առաջարկ (ձևանմուշ) |  |
| **Հավելված 3՝** Պայմանագիր (ձևանմուշ) |  |
| **Հավելված 4՝** Մասնակցի քարտ (ձևանմուշ) |  |
| **Հավելված 5՝** Էլեկտրոնային առաջարկների ներկայացման հրահանգ |  |
| **Հավելված 6՝** Շահագրգռվածության բացակայության մասին նամակ (ձևանմուշ) |  |
| **Հավելված 7**. Գաղտնի տեղեկատվության չհրապարակման մասին հայտարարագիր (ձևանմուշ) |  |